เรื่องร้องเรียน (ร้องเรียน) วันที่ 2023-08-11 03:29:29 — แขวงรองเมือง เขตปทุมวัน จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660031811
ขอให้ปรับปรุงการให้บริการของเจ้าหน้าที่ประจำศูนย์บริการร่วมภาครัฐ ( G-Point ) บริเวณ ศูนย์การค้าเซ็นทรัลเวิลด์  ชั้น 2 แขวงปทุมวัน เขตปทุมวัน กรุงเทพมหานคร เนื่องจาก วันที่ 10 สิงหาคม 2566 เวลาประมาณ 15.20 น. ผู้ร้องได้เข้าไปขอรับบริการทำบัตรประจำตัวประชาชนใหม่ กรณีบัตรสูญหาย ปรากฏว่าพบเจ้าหน้าที่จำนวน 2 ราย ได้แก่ รายที่ 1 เพศชาย (ทราบชื่อ-นามสกุล) ช่วงอายุประมาณ 40-50 ปี รูปร่างผอม สีผิวคล้ำ สูงประมาณ 170 เซนติเมตร  เป็นคนที่รับข้อมูลและให้ชำระเงินที่เขาซึ่งเจ้าหน้าที่รายนี้มีการใช้คำพูดในลักษณะเหมือนไม่อยากตอบผู้ร้อง และรายที่ 2 เพศหญิง (ทราบชื่อ-นามสกุล)  อายุประมาณ 30-40 ปี รูปร่างอวบ สูงประมาณ 160-170 เซนติเมตร เจ้าหน้าที่รายนี้จะเป็นเจ้าหน้าที่ที่ถ่ายรูปให้ ปรากฏว่ารูปถ่ายในบัตรประจำตัวประชาชนที่ออกมานั้นจัดแสงได้ไม่ดีทำให้ในรูปคิ้วหายไปข้างนึงคิ้วอีกข้างเข้ม ทำให้ผู้ร้องไม่ได้รับความพึงพอใจ อีกทั้งการทำบัตรครั้งนี้มีการเสียค่าบริการจำนวน 100 บาท(หนึ่งร้อยบาทถ้วน) ก็ควรมีการบริการที่ดีมากกว่านี้  จึงประสงค์ให้หน่วยงานที่เกี่ยวข้องดำเนินการตรวจสอบ  (ผู้ร้องประสงค์ให้ปกปิดชื่อ-นามสกุลและหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata